Alcoolemia a doi şoferi români de TIR i-a lăsat fără cuvinte pe poliţiştii din Germania. Unul dintre ei avea 3,5 la mie, iar celălalt 2,8 alcoolemie.

Românii beţi au fost depistaţi în urma unei razii a forţelor de ordine într-o parcare de tiruri din Bavaria. Ei se aflau la volan, cu motoarele pornite, pregătiţi să plece în cursă. Poliţia le-a sechestrat tirurile.

În timpul raziei, au fost controlaţi în total 350 de şoferi de tir dintre care 18 au fost depistaţi băuţi. Ei aveau o alcoolemie de peste 0,5 la mie, concentrația de alcool în sânge maxima admisă în Germania.